**ОТЧЕТ**

**ЗА ДЕЙНОСТТА**

**НА НАРОДНО ЧИТАЛИЩЕ „ВАСИЛ ЛЕВСКИ 1952”**

**СЕЛО ДРАНГОВО, ОБЩИНА КИРКОВО, ОБЛАСТ КЪРДЖАЛИ**

**ЗА 2021 ГОДИНА**

**ВЪВЕДЕНИЕ:**

Народно читалище „Васил Левски 1952” е наследник и приемник на името и традициите на учреденото през 1952 година читалище в село Дрангово. Читалището е юридическо лице с нестопанска цел, което е създадено и функционира на основание на Закона за Народните читалища. То е традиционно, самоуправляващо се, българско, културно – просветно сдружение изградено върху принципите на доброволността, демократизма и автономията. Днес читалището е не само пазител на българската култура и традиции, но и постепенно се превръща в информационен и образователен център за местната общност. Към читалището функционира библиотека която разполага с 9207 тома литература за да задоволява нуждите на своите читатели. Благодарение на програма „Глобални Библиотеки – България”, библиотеката ни е модернизирана и оборудвана с пет броя компютри, едно мултифункционално устройство и мултимедия с които тя предлага нови услуги на населението.

 **ОСНОВНИТЕ ДЕЙНОСТИ КОИТО РАЗВИВА ЧИТАЛИЩЕТО СА:**

* Библиотечно-информационна дейност ;
* Културно просветна дейност ;
* Художествено-творческа дейност ;
* Образователна дейност ;

Библиотечната дейност е една от основните функции на читалището. Водеща цел в дейността на библиотеката е формирането на навици за четене и насърчаване на четенето сред всички възрастови групи и най-вече у децата от най-ранна възраст. Все повече се засилва тенденцията за приобщаване към книгата и библиотеката на най-малките още преди започване на училище, заедно с техните родители. Подпомагането на образователния процес е традиционна дейност на библиотеката. Тя активно подкрепя и участва в дейности за преодоляване на неграмотността. В библиотеката се събират, обработват, съхраняват и предоставят за обществено ползване библиотечни и информационни услуги. Библиотеката осигурява равноправен и свободен достъп за своите читатели, като библиотекаря обръща специално внимание за привличането на нови читатели за създаване на трайни навици за четене и получаване на знания и умения.

**ОСНОВНИ ЦЕЛИ:**

Народно читалище „Васил Левски 1952” село Дрангово цели да задоволява потребностите на населението като:

* Развива и обогатява културния живот;
* Запазва традициите и обичайте;
* Бъде средище на духовния живот и материална култура;
* Осигурява достъп до информация;
* Предоставя компютърни и интернет услуги;
* Създава и съхранява музейни сбирки, съгласно Закона за културното наследство;
* Събира и разпространява знания за родния край;
* Развива и подпомага любителско – художествено творчество;
* Участва в различни семинари и обучения по различни направления;
* Организира кръжоци, клубове, кино, празненства, концерти и чествания;
* Привлича нови читатели от всички възрасти;
* Попълва и обогатява библиотечния си фонд с нови и интересни заглавия за малки и големи от различни области на знанието;
* Популяризира книгата на хартиен носител;
* Участва в инициативи посветени на четенето, организирани от библиотеката;
* Работи в екип с общината, кметството, детската градина, училището и местното население;
* Участва, разработва и кандидатства по различни програми и проекти.

**Дейности през 2021 година:**

1. **Януари**

 Обява за конкурс:

Конкурс за детска рисунка на тема „Левски през детските очи”. Конкурсът е посветен на 148-та годишнина от гибелта на Апостола на свободата.

1. **Февруари**

Награждаване на осем участника в конкурса „Левски през детските очи”. Наградите бяха закупени от бюджета на читалището.

Организиране на конкурс „Картичка за мама” посветен на Международния ден на жената – 8 март.

1. **Март**

По случай Баба Марта, секретаря на читалището влезе в ролята на Баба Марта. Тя гостува на ДГ „Славейче”, ОУ „Васил Левски” и окичи децата и персонала с мартеници. Подари мартеници също на служителите в кметството, пощата, шивашкия цех и на всички минувачи, които срещна по улиците. Мартениците бяха закупени от бюджета на читалището.

Награждаване на участниците в конкурса „Картичка за мама”. Наградите бяха закупени от бюджета на читалището.

В съвместна инициатива на НЧ „Васил Левски 1952” и кметство Дрангово бяха зарадвани най-възрастните жени на селото с цветя и десерт. Поводът е 8 март – Международния ден на жената. Десерта беше закупен от бюджета на читалището.

По случай 107 години от създаването на община Кирково, читалището взе участие във фото конкурс на тема: Моят роден край – минало и настояще”.

**Април** – Национален маратон на четенето 2 – 23 април.

Проявата е посветена на Международния ден на детската книга – 2 април и Международния ден на книгата и авторското право 23 април.

**Май** – Национална библиотечна седмица под надслов „Библиотеката ще ти помогне!”.

**Юни**

**2 юни** – Ден на Ботев и загиналите за свободата и независимостта на България. По този повод учениците от 1 и 2 клас с класен ръководител г-жа Марияна Владимирова посетиха читалищната ни библиотека, където с удоволствие се запознаха с интересни факти от живота и творчеството на Христо Ботев. Те бяха запознати с дейността на библиотеката и правилата за ползване на книжките.

**3 юни** – Изпращане на бъдещите първокласници от

ДГ „Славейче” село Дрангово. По този повод бяха връчени подаръци на децата, осигурени от бюджета на читалището.

**5 юни** – Поход до Скалното светилище голям Тулпан и местността „Пещерите” с местното население и бивши граничари от цялата страна служили в село Дрангово.

**8 юни** – Работна среща в НЧ „Възраждане1928” село Бенковски, обмяна на опит и добри практики между културните институции – Бенковски, Кирково и Дрангово.

**Юли** – Лято в библиотеката. Организиране на занимателни игри, четене на приказки и стихотворения с децата на Дрангово.

**Август** – Традицията е жива. Организиране и провеждане на празника „Рапка”. Подсигурена богата музикална програма, закупуване на царевица и други необходими неща за празника от бюджета на читалището.

**Септември** – Участие на детска фолклорна група към читалището в четиринадесетия Национален детски и младежки фолклорен фестивал „Орфей пее с морето” град Приморско.

Участие на Пламена Манолова от НЧ „Васил Левски 1952” в Национални фолклорни празници „Приморска перла -2021” град Приморско.

Представяне на Народно читалище „Васил Левски 1952” от самодейката Пламена Манолова в Двадесетия юбилеен Национален фолклорен фестивал за двугласно пеене и народна песен с международно участие в град Неделино.

**Октомври –** Посещение на група ученици в библиотеката при спазване на всички противоепидемични мерки относно пандемията. Разглеждане на библиотечния фонд и разясняване на правилата за ползване на фонда в заемна и за дома.

**Ноември –** 1- ви ноември

Ден на народните будители. Подреждане на кът с книги в библиотеката.

Реализиране на проект по програма „Българските библиотеки – съвременни центрове за четене и информираност” 2021. Закупени, обработени и предоставени нови 79 заглавия от всички отрасли на знанието за своите читатели.

**Декември –** Детски конкурс, за изработка на традиционна българска сурвачка и празнична картичка на тема „Коледни вълшебства” във връзка с предстоящите коледни и новогодишни празнични дни.

Организиране и провеждане на новогодишно дамско парти в ресторанта на село Дрангово, при спазване на всички противоепидемични мерки. Подсигурена богата музикална програма от бюджета на читалището. Организиране и провеждане на новогодишна томбола за жителите на село Дрангово .

Организиране и провеждане на благотворителен базар в подкрепа на деца и младежи с физически увреждания и в неравностойно положение. Равносметката: много емоции и събрани 983 лева и 3 стотинки, които бяха преведени по сметката на Благотворителната кампания „Да подарим надежда за Коледа”.

Специално за децата на Дрангово бяха организирани Дядо Коледа и Снежанка които ги зарадваха с подаръци в салона на читалището.

Награждаване на участниците в детския конкурс „Коледни вълшебства”, организиран от читалището.

Наградите бяха закупени от бюджета на читалището.

**ЗАКЛЮЧЕНИЕ:**

Изминахме една трудна и непредвидена година в условията на Ковид 19. Всяка промяна е трудна, но промените са необходими, за да вървим напред пред нови предизвикателства, с които с общи усилия ще се справим.

Дата: 10.01.2022 г. Секретар:

 / Марияна Николаева /